|  |  |
| --- | --- |
| RADIOGRAFIE CoViD-19 v. 23 mar 2020 | |
|  | Efectuarea in UPU sau pe sectie a radiografiei cu aparat mobil  pentru pacientii pozitivi / la risc |
| 1 | Context: pentru cine / in ce circumstante |
|  | Pentru pacientii care prezinta riscul de a fi infectati cu COVID-19 poate fi solicitata efectuarea unei radiografii doar la pat, in zonele dedicate de izolare.  Odata ce un pacient nu mai prezinta risc infectios, acesta poate fi examinat in laboratorul de radiologie in mod normal. |
| 2 | Pregatirea |
|  | Medicul solicitant se asigura de indeplinirea urmatoarelor:   1. Evaluarea necesitatii radiografiei, a impactului rezultatelor asteptate si a riscurilor implicate. Este de dorit consultul cu medicul curant si medicul radiolog. 2. Identificarea clara a pacientului care necesita radiografia si a incidentelor optime 3. Realizarea solicitarii dupa procedura normala, cu mentionarea riscului de infectie cu CoVid19 4. Stabilirea locului unde va fi efectuata radiografia, momentul, organizarea, personalul 5. Persoana care va efectua radiografia va studia in prealabil acest protocol, precum si protocolul de echipare-dezechipare a echipamentului de protectie si va efectua cel putin un antrenament in afara zonei contaminate.   PENTRU ASIGURAREA UNEI CALITATI DIAGNOSTICE DE LA PRIMA EXPUNERE,  REDUCEREA RISCULUI BIOLOGIC SI REDUCEREA IRADIERII,  RADIOGRAFIA PULMONARA STANDARD SE EFECTUEAZA *IN DECUBIT DORSAL*! |
| 3 | Protocol executie |
|  | 1. Aparatele vor fi cele deja situate in zonele de utilizare din UPU / Chirurgie2 (potential contaminate) 2. Asistentul de radiologie va imbraca sortul plumbat din sectia de radiologie. Va imbraca apoi echipamentul de protectie in camera de imbracare (masca, botosi, halat impermeabil, boneta, ochelari, manusi); in cazul pacientilor confirmati CoVid pozitivi sau a pacientilor suspecti si cu simptomatologie respiratorie (sau copil care plage) se vor utiliza masca de grad inalt si in plus viziera, eventual combinezon.. 3. Sortul plumbat din zona de izolare este destinat eventualului apartinator sau personalului din sectie, daca trebuie sa ajute la mentinerea pozitionarii corecte; sortul va fi imbracat peste echipamentul de protectie. Daca ajutorul pentru pozitionare nu este necesar in timpul expunerii, celelalte persoane se vor indeparta (in zona din spatele asistentului de radiologie / afara din incapere) 4. Pacientul va purta masca de protectie (daca nu are masca respiratorie) 5. Detectorul se va plasa intr-un sac galben mic 6. Se lucreaza in minim doua persoane (o persoana sau doua pozitioneaza pacientul iar asistentul de radiologie pozitioneaza detectorul si aparatul si apoi expune)!!! 7. In cazul atingerii pacientului sau suprafetelor invecinate, mainile inmanusate vor fi dezinfectate inainte de manipularea aparatului 8. Se efectueaza radiografia dupa tehnica standard 9. Cu ajutorul personalului din sectie, asistentul de radiologie extrage detectorul din punga, fara a atinge exteriorul pungii si il plaseaza in compartimentul aparatului.Punga protectoare se arunca la deseuri infectioase. 10. Se parcheaza aparatul in locul dedicat si se descarca imaginile in PACS 11. Se iese din zona de izolare si se intra in camera de dezechipare. Este necesara prezenta unei persoane necontaminate din sectie. Se scoate halatul impreuna cu manusile, apoi botosii, iar viziera si ochelarii sunt plasate in dezinfectant, apoi se scoate boneta. Se dezinfecteaza mainile intre operatiuni. 12. Dupa iesirea din camera de dezbracare, se arunca masca, se dezinfecteaza mainile si se pune o masca chirurgicala noua si boneta noua. 13. Dezinfectia aparatului radiologic se face dupa procedura stabilita pentru toate aparatele din zona contaminata, de catre o persoana special desemnata, instruita in privinta aparatului de radiologie. Pentru partile sensibile (detector, taste, afisaje) se folosesc servetele dezinfectante, in rest se poate folosi dezinfectant polialcoolic (pulverizat pe laveta, nu direct). |

|  |
| --- |
| ECOOGRAFIE CoViD-19 v. 23 mar 2020 |
| Efectuarea in UPU sau pe sectie a ecografiei cu aparat mobil  pentru pacientii pozitivi / la risc |
| Context: pentru cine / in ce circumstante |
| Pentru pacientii care prezinta riscul de a fi infectati cu COVID-19 poate fi solicitata efectuarea unei ecografii doar la pat, in zonele dedicate de izolare.  Odata ce un pacient nu mai prezinta risc infectios, acesta poate fi examinat in laboratorul de radiologie in mod normal. |
| Pregatirea |
| Medicul solicitant se asigura de indeplinirea urmatoarelor:   1. Evaluarea necesitatii ecografiei, a impactului rezultatelor asteptate si a riscurilor implicate. Este de dorit consultul interdisciplinar cu medicul curant si medicul radiolog. 2. Identificarea clara a pacientului care necesita ecografia si a problemei clinice 3. Realizarea solicitarii dupa procedura normala, cu mentionarea riscului de infectie cu CoVid19 4. Stabilirea locului unde va fi efectuata ecografia, momentul, organizarea, personalul 5. Persoana care va efectua ecografia va studia in prealabil acest protocol, precum si protocolul de echipare-dezechipare a echipamentului de protectie si va efectua cel putin un antrenament in afara zonei contaminate. |
| Protocol executie |
| 1. Aparatele vor fi cele deja situate in zonele de utilizare din UPU / Chirurgie2 (potential contaminate) 2. Medicul radiolog va imbraca echipamentul de protectie in camera de imbracare (masca, botosi, halat impermeabil, boneta, ochelari, manusi); in cazul pacientilor confirmati CoVid pozitivi sau a pacientilor suspecti si cu simptomatologie respiratorie (sau copil care plange) se vor utiliza masca de grad inalt si in plus viziera, eventual combinezon. 3. Pacientul va purta masca de protectie (daca nu are masca respiratorie) 4. Se lucreaza in doua persoane, o persoana din sectie asistand radiologul (pozitionare/imobilizare copil, dezinfectare sonda, etc.) 5. Se manipuleaza sonda cu mana dreapta si controalele aparatului cu mana stanga. 6. Se efectueaza ecoografia dupa tehnica standard 7. Persoana ajutatoare sterge sonda, tinuta in continuare de radiolog in mana dreapta (cu servetel uscat apoi cu servetel dezinfectant) 8. Radiologul apuca sonda cu mana stanga, permitand dezinfectarea manerului sondei si cablului; in final pozitioneaza sonda in suport. Se dezinfecteaza mainile inmanusate. 9. Se parcheaza aparatul 10. Se iese din zona de izolare si se intra in camera de dezechipare. Este necesara prezenta unei persoane necontaminate din sectie. Se scoate halatul impreuna cu manusile, apoi botosii, iar viziera si ochelarii sunt plasate in dezinfectant, apoi se scoate boneta. Se dezinfecteaza mainile intre operatiuni. 11. Dupa iesirea din camera de dezbracare, se arunca masca, se dezinfecteaza mainile si se pune o masca chirurgicala noua si boneta noua. 12. Dezinfectia ecografului se face dupa procedura stabilita pentru toate aparatele din zona contaminata, de catre o persoana special desemnata, instruita in privinta ecografului. Pentru partile sensibile (sonde, ecran, taste, afisaje) se folosesc servetele dezinfectante, in rest se poate folosi dezinfectant polialcoolic (pulverizat pe laveta, nu direct). |

|  |  |
| --- | --- |
| CT CoViD-19 v. 23 mar 2020 | |
|  | Efectuarea CT pentru pacientii pozitivi / la risc |
| 1 | Context: pentru cine / in ce circumstante |
|  | Pentru pacientii care prezinta riscul de a fi infectati cu COVID-19 poate fi solicitata efectuarea CT doar in conditii speciale, detaliate mai jos.  Odata ce un pacient nu mai prezinta risc infectios, acesta poate fi examinat in laboratorul de radiologie in mod normal. |
| 2 | Pregatirea |
|  | Medicul solicitant se asigura de indeplinirea urmatoarelor:   1. Evaluarea necesitatii CT, a impactului rezultatelor asteptate si a riscurilor implicate. Este necesar consultul interdisciplinar cu medicul curant si medicul radiolog. 2. Identificarea clara a pacientului care necesita CT si a problemei clinice 3. Realizarea solicitarii dupa procedura normala, cu mentionarea riscului de infectie cu CoVid19 4. Stabilirea locului unde va fi efectuat CT, momentul (spre finalul programului), organizarea, personalul. Asigurarea personalului de curatenie/ingrijitoare si a conditiilor ca o curatenie generala si dezinfectie sa poate fi efectuata imediat dupa scanare 5. Stabilirea rutei de urmat catre CT precum si a conditiilor de transport si echiparea personalului de transport si a pacientului. Pacientul va purta obligatoriu masca de protectie (daca nu are masca respiratorie). Traseul va fi verificat sa fie liber inainte de deplasare. Stabilirea locului de stationare pe timpul scanarii, a persoanelor insotitoare (cu echipament de protectie). 6. Daca este necesara supravegherea pacientului in timpul scanarii, persoana responsabila va imbraca sortul plumbat inainte de echipamentul de protectie. 7. Persoanele care vor efectua CT vor studia in prealabil acest protocol, precum si protocolul de echipare-dezechipare a echipamentului de protectie si vor efectua cel putin un antrenament in afara zonei contaminate. |
| 3 | Protocol executie |
|  | 1. Inainte ca pacientul sa vina, asigurati-va ca in camera scanerului nu exista obiecte ce nu sunt necesare si care pot fi deplasate in afara camerei 2. Asigurati-va ca langa iesirea din camera scanerului, precum si dupa iesirea din camera exista cate un cos de deseuri infectioase, precum si cate dezinfectant de maini in vecinatate. Langa iesirea din sala trebuie sa existe si recipient cu dezinfectant pentru ochelari si viziera. 3. Puneti o musama pe masa de examinare si acoperiti cu cearsaf de hartie 4. Asigurati-va ca detineti sufficiente echipamente de protectie, atat pentru momentul sosirii pacientului cat si pentru cel al plecarii/scoaterii din scanner (halat de unica folosinta, botosi, manusi, masca, ochelari). Persoana desemnata pentru dezinfectia terminala se va echipa. 5. Personalul care insoteste pacientul (avand echipament de protectie) va transfera pacientul pe masa de examinare si il va pozitiona, la indicatia prin interfon a operatorului (medic radiolog sau asistent). 6. Daca medicul radiolog / asistentul de radiologie trebuie sa intre in camera de scanare dupa sosirea pacientului, acesta va imbraca in prealabil echipamentul de protectie (masca, botosi, halat impermeabil, boneta, ochelari, manusi); in cazul pacientilor confirmati CoVid pozitivi sau a pacientilor suspecti si cu simptomatologie respiratorie (sau copii care plang) se vor utiliza masca de grad inalt si in plus viziera. La iesirea din camera, pentru trecerea la operare, se va dezechipa. La iesirea din camera se scoate halatul impreuna cu manusile, apoi botosii, iar viziera si ochelarii sunt plasate in dezinfectant, apoi se scoate boneta. Se dezinfecteaza mainile intre operatiuni. Dupa iesirea din camera de scanare, se arunca masca, se dezinfecteaza mainile si se pune o masca noua si boneta noua. 7. Persoanele care ies din sala de scanare pe timpul investigatiei se vor dezechipa de echipamentul de protectie (ca mai sus), urmand a se re-echipa pentru a fi gata sa intre in camera de scanare in caz de urgenta sau la sfarsitul examinarii. Alternativ, acestia vor sta in sala de asteptare, asigurandu-se o distanta de cel putin 2m fata de persoane ne-echipate. 8. Operatorii CT (medicul radiolog si asistentul de radiologie) vor purta echipamentul prevazut pentru tot personalul spitalului (masca, boneta, halat impermeabil) si vor pastra cel putin 2m fata de pacient si fata de persoanele insotitoare cere au venit in contact cu acesta. 9. Se efectueaza CT dupa tehnica standard, corespunzatoare indicatiei clinice. 10. Transferul pacientului pe brancard/scaun si transportul acestuia se fac de catre personalul de insotire, imbracat in echipament de protectie. In prealabil se verifica ca drumul de intoarcere sa fie liber. 11. Dezinfectia camerei de scanare si a drumului de acces se fac imediat dupa efectuarea CT, de catre persoane special desemnate, instruite si in privinta aparatului. Aceastea vor fi echipate inainte de examinare (halat impermeabil, manusi, botosi, masca, ochelari). Se dezinfecteaza intai suprafetele si locurile potential atinse de pe calea de acces; se aeriseste. Imediat ce intra in camera de scanare vor deschide geamul; geamul va sta deschis cel putin 2 ore. Pentru partile sensibile ale aparatului (taste, afisaje) se folosesc servetele dezinfectante, in rest se poate folosi dezinfectant polialcoolic (pulverizat pe laveta, nu direct). 12. Se face curatenie generala, apoi nebulizare, in camera de scanare, camera de comanda, sala de asteptare. |